На слици Тијаниној
Војислав Илић 

На слици Тијаниној

Живот је људски што и дим,

Безбројне слике лете с њим

За један дан, за један час,

Па као и њих нестаје нас.

Залуд их човек натраг зове,

Спокојно оне зраком плове;

Ни молбе наше ни наш јад

Не чују оне више тад;

И само тужна успомена

Остаје даље за времена.

Лозница, 7. фебруар, 1886 год.

Извори 

 Војислав Илић: Сабрана дела, Лирско песништво 1872-1886, Вук Караџић, Београд, страна 264.

Војислав Илић